b'\n_START_ARTICLE_\nTaken 3\n_START_SECTION_\nSammendrag\n_START_PARAGRAPH_\nDen tidligere hemmelige agenten Bryan Mills er i Los Angeles og bes\xc3\xb8ker sin datter, som nettopp har oppdaget at hun er gravid. Etterp\xc3\xa5 inviterer han sin ekskone, Lenore, til middag. Selv om hun f\xc3\xb8rst takker nei, s\xc3\xa5 dukker hun opp likevel og begynner \xc3\xa5 snakke om sine ekteskapelige problemer med sin n\xc3\xa5v\xc3\xa6rende ektemann, Stuart. Hun indikerer ogs\xc3\xa5 at hun egentlig har lyst til \xc3\xa5 v\xc3\xa6re sammen med Bryan, som f\xc3\xb8ler det p\xc3\xa5 samme m\xc3\xa5te. Men han sier at hun m\xc3\xa5 finne ut av ekteskapet med Stuart f\xc3\xb8rst. Senere f\xc3\xa5r Bryan bes\xc3\xb8k av Stuart som ber ham holde seg unna Lenore, fordi Stuart er redd for at hun kommer til \xc3\xa5 forlate ham til fordel for Bryan. Bryan g\xc3\xa5r motvillig med p\xc3\xa5 dette._NEWLINE_Neste morgen f\xc3\xa5r Bryan en tekstmelding fra Lenore som sp\xc3\xb8r om hun kan komme til ham for \xc3\xa5 spise frokost. Bryan g\xc3\xa5r en rask tur til butikken f\xc3\xb8r hun skal komme. Men da han kommer tilbake til leiligheten sin, oppdager han den livl\xc3\xb8se kroppen hennes p\xc3\xa5 soverommet sitt. Politiet dukker opp umiddelbart, p\xc3\xa5 grunn av ett anonymt n\xc3\xb8danrop. De pr\xc3\xb8ver \xc3\xa5 arrestere Bryan, som motsetter seg arrest og han stikker av fra politiet. I mellomtiden blir inspekt\xc3\xb8r Frank Dotzler (Forest Whitaker) raskt klar over Bryans bakgrunn som hemmelig agent og spion, og han setter i gang en intens menneskejakt over hele byen for \xc3\xa5 f\xc3\xa5 tak i ham._NEWLINE_Bryan gjemmer seg i ett hemmelig safe-hus som bare han vet om, og som er utstyrt med v\xc3\xa5pen og overv\xc3\xa5kningsutstyr. Han unders\xc3\xb8ker hvor Lenore var og hvem hun snakket med f\xc3\xb8r hun d\xc3\xb8de, og oppdager at hun hadde blitt bortf\xc3\xb8rt fra en avsidesliggende bensinstasjon. Videoopptak fra bensinstasjonen viser at hun ble tatt med i en varebil av uidentifiserte menn med unike tatoveringer p\xc3\xa5 armene. Politiet dukker opp og arresterer ham. Men underveis til politistasjonen kommer Bryan seg l\xc3\xb8s, kaprer politibilen, og stikker av. Bryan kontakter datteren Kim under Lenores begravelse via hans tidligere hemmelige kolleger og venner, og han instruerer henne om \xc3\xa5 opprettholde sitt daglige liv. _NEWLINE_Bryan klarer etterhvert \xc3\xa5 f\xc3\xa5 datteren p\xc3\xa5 tomannsh\xc3\xa5nd, og han oppdager at hun blir overv\xc3\xa5ket av etterforsker Dotzler. Bryan forteller Kim at han leter etter den virkelige morderen. Hun forteller ham at Stuart er redd, og at han har leid inn livvakter for \xc3\xa5 beskytte seg selv. Bryan f\xc3\xb8lger etter Stuart, men han blir overfalt og forfulgt av en SUV. Bilen hans blir skj\xc3\xb8vet over kanten p\xc3\xa5 et stup. Bryan overlever, stjeler en annen bil, f\xc3\xb8lger etter angriperne og dreper dem. Deretter bortf\xc3\xb8rer han og avh\xc3\xb8rer Stuart som innr\xc3\xb8mmer at hans manglende evne til \xc3\xa5 betale tilbake gjeld til en tidligere forretningspartner og sovjetisk Spetsnaz-agent, Oleg Malankov, var grunnen til at Lenore ble drept, og at han ga opp Bryans identitet til Malankov ut av sjalusi._NEWLINE_Med hjelp fra sine tidligere kollegaer og venner. samt en veldig nerv\xc3\xb8s Stuart, kommer Bryan seg frem til et tungt sikret penthouse eid av Malankov. Bryan dreper livvaktene til Malankov, og etter en intens skuddveksling og brutal sl\xc3\xa5sskamp avsl\xc3\xb8rer en d\xc3\xb8delig s\xc3\xa5ret Malankov at Stuart lurte dem begge. Stuart planla drapet p\xc3\xa5 Lenore og at Bryan skulle f\xc3\xa5 skylden, fordi Stuart ville ha livsforsikringen etter Lenore. Bryan dreper Malankov, og i mellomtiden skyter Stuart en av Bryans venner. Etterp\xc3\xa5 bortf\xc3\xb8rer han Kim, og han planlegger \xc3\xa5 flykte med alle pengene. _NEWLINE_Med politiet like i h\xc3\xa6lene, kommer Bryan til en flyplass i Malankovs porsche i det Stuart gj\xc3\xb8r seg klar til takeoff. Etter \xc3\xa5 ha \xc3\xb8delagt landingsunderstellet og hindret flyet i \xc3\xa5 ta av, stopper Bryan for \xc3\xa5 hjelpe Kim l\xc3\xb8s. Bryan velger \xc3\xa5 ikke drepe Stuart, men gj\xc3\xb8r det klart for ham at dersom Stuart pr\xc3\xb8ver \xc3\xa5 unnslippe politiet eller domstolene s\xc3\xa5 vil Bryan komme og ta livet av ham. Dotzler og politiet dukker opp for \xc3\xa5 arrestere Stuart. Kort tid senere forteller Kim og kj\xc3\xa6resten hennes at hvis deres uf\xc3\xb8dte barn blir en jente, s\xc3\xa5 vil de \xc3\xa5 kalle henne "Lenore" etter Kims mor.  Bryan smiler og sier: "det ville hun ha satt pris p\xc3\xa5".'